
“Europarlavragiul” Rareş Bogdan - politicianul 
guraliv, abil, accesorizat, tuns, ras, frezat, din 
grupul de nepoți şi fii de nomenclaturişti 
comunişti 

Rareş Bogdan este unul dintre politicienii atipici ardeleni. Guraliv, abil, crescut de 
tânăr într-o pepinieră selectă cu foşti nepoți şi fii de nomenclaturişti comunişti, el 
însuși fiul unui fost ştab de pe vremea lui Ceaușescu. Originar din Ocna Mureş şi 
plantat în Cluj-Napoca, eurodeputatul defilează în haine scumpe, accesorizat la 
maxim, călcat, apretat şi frezat încât nicio scamă nu se poate apropia de el. Însă, 
până să ajungă pe această treaptă a evoluţiei sale, politicianul a avut destul de 
mestecat până să ajungă să înghită! 


Clujeanul Rareş Bogdan este unul dintre puţinii eurodeputaţi care nu are public CV- 
ul. 


Rareș Bogdan s-a născut pe 17 septembrie 1974. A absolvit Liceul Teoretic „Lucian 
Blaga" şi este licenţiat al Universităţii „Babeş-Bolyai" din Cluj-Napoca, Facultatea de 
Ştiinţe Politice şi Administrative. Tot la Universitatea „Babeş-Bolyai” a urmat un 
masterat în ştiinţe politice. 


Însă, cel mai important lucru este că la UBB i-a cunoscut pe Eduard Hellvig, fost şef 
SRI, şi pe Emil Boc. Cei trei făceau parte din organizaţiile studenţeşti de dreapta. De 
asemenea, a fost coleg cu Andi Boer, fost șef de cabinet al lui Vasile Blaga și Cătălin 
Baba, fost șef de cancelarie în guvernu Boc | şi fost ministru al Educaţiei. 


După facultate şi-a deschis, împreună cu Rareș Rusu, băiat deştept din energie şi fiul 
unui fost şef DGIPI, un magazin de telefoane mobile. Un alt prieten de-a lui Bogdan 
este Mihai Moga, nepotul fostului prim-secretar al Comitetului Judeţean al PCR Cluj, 
loachim Moga. 


Sursa foro monitorul.ro Rareş Bogdan & Co 


În acelaşi timp a făcut afaceri în media cu Octavian Hoandră. Cei doi au firma Trend 
Communication SRL, o firmă care a încheiat contracte de aproape un milion de lei cu 
Hidroelectrica. Gazeta de Cluj a scris că societatea va primi în jur de 1,5 milioane de 
lei de pe urma exproprierilor realizate de statul român pentru proiectul metroului 
din Cluj-Napoca. În aceeaşi perioadă, Bogdan şi-a găsit un loc călduţ sub aripa 
protectoare a lui Sorin Roșca Stănescu, fost jurnalist și senator, condamnat într-un 
dosar de corupţie. De altfel, Stănescu îi este naşul de căsătorie. În 2012, după ce a 
refuzat propunerile de partid pentru a candida la un post de parlamentar, de a 
deveni purtătorul de cuvânt al partidului ori şef la TVR, s-a mutat din Cluj-Napoca la 
Bucureşti şi a devenit moderatorul unei emisiuni incisive la postul Realitatea TV, 
unde era acţionar. Aici i-a criticat pe Traian Băsescu, Victor Ponta, Călin Popescu 
Tăriceanu, Kelemen Hunor, pe Klaus lohannis, într-un mod mai timid, a fost cel mai 
vocal critic al lui Liviu Dragnea. 


În acelaşi timp a devenit apropiat ai Elenei Udrea, Vasile Blaga, Eduard Hellvig, 
Marian Vanghelie sau Mircea Geoană. 


In schimb, Victor Ponta, fără să fie băgat în seamă, l-a acuzat că ar fi “ofiţer” sub 
acoperire. De asemenea, atunci când a fost cercetat penal, Sorin Oprescu l-a indica. 
pe Bogdan că ar fi fost furnizorul unor informaţii secrete din anchetele DNA. Ambele 


acuzaţii au fost negate de politicianul clujean. O altă controversă legată de el constă 
în faptul că atunci într-o serie de interceptări, Marian Vanghelie, care cercetat penal, 
susţinea că are relaţii prin intermediul lui Rareş Bogdan care pot ajunge la 
preşedintele lohannis. 


Cert este că politicianul clujean are abilitatea să cadă mereu în picioare, indiferent de 
cât de sus a fost aruncat. 


Cine sunt asistenții lui Rareş Bogdan 


Unul dintre asistenții lui, clujeanul Tudor-Cristian SOAITA este un fost bodyguard al 
vedetelor. A făcut parte din garda a corp a unor star-uri precum Claudia Cardinale, 
Geraldine Chaplin sau Franco Nero, etc. Şoaită are funcţia de asistent local, astfel că 
îi este gardă de corp când Rareş Bogdan se perindă prin România. Şoaită a fost 
propulsat în anul 2000, de una dintre primele lui “misiuni”, când a fost angajat să îi 
păzească pe cei care au tras tunul Fondului Naţional de Investiţii (FNI). 

Tudor Cristian Şoaită 


Ceilalţi trei asistenţi locali sunt liberali cvasinecunoscuti care nu au nimic în comun 
cu politicile europene. 


La nivel de grupare politică, în cabinetul eurodeputatului clujean sunt angajaţi trei 
asistenţi. Georgiana-Catalina HUSMAN, care este şi asistentă în birourile lui Vasile 
Blaga, Gheorghe Falcă şi Dan Motreanu. 


Ana Covaci este asistentă şi în cabinetul lui Cristian Buşoi, iar Adriana Roxana 
Andronic este sora jurnalistului Dan Andronic. 


Asistenţii acreditaţi, adică cei de "suflet", sunt Călina Bercean, fostul editor al 
emisiunii "Jocuri de Putere” care l-a propulsat pe Rareş Bogdan, Mitica CALIN (jr), fiul 
omului de afaceri Călin Mitică, unul dintre prietenii, proprietarul companiei Remarul 
16 Februarie şi implicat în afaceri penale, şi Monica Opricescu, consilier cu 
experienţă în Parlamentul european. Bogdan l-a cunoscut pe Călin Mitică prin 
intermediul prietenului din tinereţe, Rareş Rusu, a cărui familie se cunoştea cu Mitică. 
De altfel, dacă Bogdan l-a angajat pe fiul lui Călin Mitică, în schimb soţia lui, Florina 
Bogdan, care este prezentată în presă drept fostă stewardesă, este angajată la 
Transferoviar Grup, o altă firmă de-a lui Călin Mitică, într-un post de consilier juridic. 
De acolo ea câştigă mai mult decât salariul de eurodeputat al soţului. 


Orice clujean care se respectă face măcar o afacere imobiliară 


Ca orice clujeni care se respectă şi familia lui este implicată în afaceri imobiliare. Pe 
de o parte, socrul lui, Vasile Vita, patronul Vitacom şi unul dintre milionarii Clujului, 
construieşte mai multe blocuri în zona străzii Camil Petrescu din cartierul Bună Ziua. 
Pentru ca acest lucru să fie posibil, Primăria Cluj-napoca a aprobat schimbarea 
urbanistică a zonei din activități economice cu caracter industrial în zonă mixtă și 
zonă rezidenţială. 


Majoritatea vecinilor din imediata apropiere a investiţiei derulate de familia Vita s-au 
arătat nemulţumiţi de regimul de înălțime avizat de primărie, însă blocurile au fost 
autorizate fără probleme. 


Marius Bogdan, fratele europarlamentarului clujean, a avut o investiţie imobiliară în 
zona str Câmpului. Astfel, potrivit documentaţiilor din 2020 s-a aprobat posibilitatea 


de a construi pe o suprafaţă de aproape 1.400 mp dintr-un total de 8.000 mp, restul 
suprafeței urmând să fie alocată construirii de spaţii verzi și drumuri. 


Firma Klausenburg Cafe, la care Florina Antoanela Bogdan, soţia lui, are pachetul de 
100% de acţiuni, a vândut către Eden Capital Development, firmă deţinută de Dan 
Liviu Marius (70%) și de Abu Lail Akram (30%), pachetul social pe care îl deţinea în 
cadrul SC PROPERTY INVESTMENT BUILDINGS SRL. Această societate derula un 
ansamblu rezidenţial premium în zona de nord a Capitalei. 

În declaraţiile de avere din 2021 și 2022 ale europarlamentarului clujean nu apare 
nimic despre faptul că Florina Antoanela Bogdan avea legături cu această afacere 
imobiliară. Property Investment Buildings a fost autorizată să construiască un 
ansamblu rezidenţial format din 3 imobile cu două subsoluri și 10 etaje, ce vor 
cuprinde 284 de apartamente și spaţii pentru birouri. 

Ce are Rareş Bogdan? 

Avere: 


— teren intravilan în Alba Iulia, de 9100 mp, cumpărat în 2007. 


— teren intravilan în Voluntari, de 2349 mp, deţinut în proporţie de 50% (soţia deţine 
restul de 50%), cumpărat în 2018. 


- apartament de 100 mp, în Cluj-Napoca, cumpărat în 2008. 

- Casă de locuit în Voluntari, cumpărată în 2018, împreună cu soţia, de 321 de mp. 
- Tablouri de 200.000 de euro. 

— Ceasuri de 230.000 de euro. 

— Bijuterii de 150.000 de euro. 

— Argintărie de 15.000 de euro. 


- Stilouri de 23.000 de euro. 


— Active financiare la KBC Bruxelles, unul de 7000 de euro, altul de 12.500. Două și la 
Banca Transilvania, de 100.000 RON și 1046,76 RON. 


- Plasamente de 7000 de euro la Banca Transilvania. 
— Împrumut către soție de 210.000 de lei. 

Datorii: 

— 924.808 lei datorie scadentă în 2037. 

— 62.036 euro datorie scadentă în 2037. 


Europarlamentarul are o indemnizaţie zilnică de diurnă de la PE în valoare anuală de 
31.603 euro, cheltuieli de relocare de 4622 de euro, cheltuieli de transport de 28.458 
de euro, alocaţie cheltuieli cabinet parlamentar de 57336 euro. Din salarii, de la PE, 
are un venit anual de 89.788 de euro. A mai primit 132.000 de lei ca și consilier 
juridic, dar și 8400 de euro din chiria încasată de soţia sa. De asemenea, mai are 
venituri din dividende de 65.500 lei, dar și din returnarea unui împrumut acordat 
unui local din Cluj, de 837.100 lei. În declaraţia de avere sunt trecute și alocaţiile 
copiilor. 


Sursa: Gazeta de Cluj 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Căminele din Grozăvești invadate de ploșniţe, gândaci și șoareci, igrasia este la ea acasă 
Fermierii ameninţă din nou cu proteste 
George Simion își dă cu părerea despre vizita lui Ciolacu la Roma : „Ce face omul, face şi maimuța” 


Cristoiu consideră că Ciolacu are interesul ca Firea să piardă alegerile 


Virgil Grigore de la Coșoveni, Butoane și 
clanurile Olteniei 


Cumnatul lui Adrian Năstase a furat 17 milioane 
de euro de la români și a creat o pagubă de 150 
de milioane de euro prin City Insurance 


Allen Coliban, pe statul de plată al Nuba Restauraţia prostănacilor 
Chalet!? Baraca trebuie demolată 


Taxa pe soare rămâne în vigoare. Ce planuri are Guvernul? 


Accesul mamei şi avocaţilor lui Navalnii la cadavrul acestuia, refuzat a treia zi. Ancheta cu privire la 


non 


moartea opozantului “prelungită”. "Mint, câştigă timp şi nici măcar nu o ascund”, denunţă Kira larmiş 


De la 1 martie, Spitalul Judeţean Suceava va avea doar doi medici specialiști în oncologie, dintre care 
unul revine din pensionare 


Chirieac: Nu-l văd pe lohannis premier pentru că nu mai poate dispărea cu săptămânile 


Recent Popular Comments 


Taxa pe boală! Cum îi jefuiește PSD și PNL pe românii bolnavi și mamele care au născut 


O 8 minute în urmă 


Un pilot rus care a fugit în Ucraina după ce a părăsit liniile armatei sale cu un elicopter, 
găsit împușcat într-un garaj în Spania 


O 15 minute în urmă 


“Europarlavragiul” Rareş Bogdan - politicianul guraliv, abil, accesorizat, tuns, ras, frezat 
din grupul de nepoți şi fii de nomenclaturişti comunişti 


O 2 ore în urmă 


Geert Wilders: Olanda este prostul Europei întrucât primeşte prea mulţi refugiaţi ucraineni 


O 3 ore în urmă 


Ursula von der Leyen cere un nou mandat. lohannis, poziţia ghiocel 


O 3 ore în urmă 


Geert Wilders: Olanda este prostul 
Europei întrucât primește prea mulți 


refugiați ucraineni 
e: 


Cimpoi Adrian Ultima actualizare 19/02/2024 20 W 1.450 1 minut de citit 


Liderul extremei drepte olandeze, Geert Wilders, al cărui partid a 
obţinut cele mai multe voturi în alegerile parlamentare din urmă 
cu trei luni, dar nu a reuşit până acum să formeze un guvern de 
coaliţie, a afirmat luni că Olanda este "prostul Europei” pentru 
faptul că primeşte prea mulţi refugiaţi ucraineni, relatează 
Reuters, scrie Agerpres. 


Wilders se opune continuării ajutorului militar european pentru 
Ucraina, susţinând că Olanda trebuie să-şi păstreze armele pentru 
ea însăşi pentru a se apăra. Această poziţie este una dintre cele 
câteva chestiuni asupra cărora există divergențe între Partidul 
Libertăţii şi potenţiali parteneri de coaliţie. 


"Ucrainenii vin în Olanda în număr mare, nu din cauza războiului, 


3» 


ci pentru locuinţe gratis şi locurile noastre de muncă”, a scris 


Wilders pe platforma X. 


”Încă o dată, noi suntem prostul Europei”, a adăugat liderul 
Partidul Libertăţii olandez. 


Premierul interimar olandez Mark Rutte a spus recent că sprijinul 
ţării sale pentru Ucraina este garantat pe termen lung, în contextul 
în care Wilders nu va fi capabil să găsească vreun partener de 
coaliţie dispus să îi susţină obiectivul de a tăia acest sprijin. 


În postarea sa, Geert Wilders a răspuns unui articol din cotidianul 
olandez Telegraaf, care cita autoritatea de înregistrare a 
refugiaților ucraineni potrivit căreia centrele de primire a acestora 
îşi ating capacitatea maximă. 


Un oficial local a declarat pentru cotidianul olandez că motivul 
acestei evoluţii este afluxul de bărbaţi ucraineni veniţi din alte 
state UE, în căutare de locuri de muncă sau pentru reunirea 
familiei. 


De la începerea invaziei ruse în Ucraina, în urmă cu aproape doi 
ani, peste 100.000 de refugiaţi ucraineni au venit în Olanda. 
Conform unui mecanism temporar de protecţie al UE, refugiații 
ucraineni au dreptul de a circula liber în Uniunea Europeană 
pentru a locui şi a lucra în orice stat membru până în martie 2025. 

Cimpoi Adrian Ultima actualizare 19/02/2024 20 W 1.462 2 minute decitit 


Preşedinta Comisiei Europene, germanca Ursula von der Leyen, în 
vârstă de 65 de ani, a anunţat luni la Berlin, într-o reuniune a 
Uniunii Creştin Democrate (CDU, centru-dreapta), a cărei membră 
este şi care o susţine, că va candida la un nou mandat. 


Preşedintele Klaus lohannis a transmis, luni, că salută decizia 
Uniunii Creştin Democrate (CDU, centru-dreapta) de a o propune 
pe Ursula von der Leyen pentru un nou mandat de Preşedinte al 
Comisiei Europene. 


"Salut decizia CDU de a o propune pe Ursula von der Leyen pentru 
un nou mandat de Preşedinte al Comisiei Europene. Sunt 
încrezător în dorinţa sa de a consolida unitatea şi obiectivele 
strategice ale Uniunii Europene şi de a lucra pentru soluţii 
concrete pentru toate Statele Membre şi cetăţenii europeni”, a fost 
mesajul lui lohannis. 


Preşedintele Senatului, liderul PNL Nicolae Ciucă, afirmă luni că 
salută anunţul făcut de preşedinta Comisiei Europene, Ursula von 
der Leyen, de a candida pentru un nou mandat, din partea PPE şi 
îi urează mult succes, el precizând că în toţi aceşti ani, actuala 
preşedintă a demonstrat că poate gestiona crize complicate şi că 
poate găsi soluţiile cele mai bune pentru toate statele membre UE. 


"Salut anunţul făcut de preşedinta Comisiei Europene, Ursula von 
der Leyen, de a candida pentru un nou mandat, din partea PPE şi 
îi urez mult succes. În toţi aceşti ani, actuala preşedintă a 
demonstrat că poate gestiona crize complicate şi că poate găsi 
soluţiile cele mai bune pentru toate statele membre UE, de la 
adoptarea Mecanismului de Redresare şi Rezilienţă, prin care ţara 
noastră beneficiază de o şansă istorică la modernizare, la 
reducerea dependenţei energetice a UE faţă de Federaţia Rusă şi 
până la paşii concreţi făcuţi pentru aderarea Republicii Moldova şi 
Ucrainei”, a transmis preşedintele Senatului. 

Nicolae Ciucă subliniază că "momentul este cu atât mai 
semnificativ cu cât votul pentru susţinerea candidaturii sale va fi 
dat la Bucureşti, în cadrul Congresului PPE, găzduit de PNL pe 6-7 
martie, un eveniment care va aduce în ţara noastră delegaţi din 
peste 40 de ţări, inclusiv şefi de stat şi guverne şi care va 
reprezenta o importantă oportunitate pentru România de a 
consolida legăturile cu cei mai importanţi lideri europeni.” 


Următorul pas este Congresul Partidului Popular European (PPE), 
prevăzut în perioada 6-7 martie, la Bucureşti, în cursul căruia 
preşedinta CE urmează să fie desemnată în mod oficial 
”spitzenkandidat” - reprezentanta dreptei europene în alegerile 
europene din iunie. 


Preşedintele Comisiei este numit la discreţia liderilor UE după 
luarea în considerare a rezultatelor alegerilor europene, ceea ce 
înseamnă că partidul care ajunge în frunte se bucură de privilegiul 
nescris de a controla executivul. Socialiştii şi liberalii împart de 
obicei locurile de muncă de top rămase între ei. 


1comisia europeana +Klaus lohannis +PNL 

Sărăcie mare în ţară: Protest la Bârlad 


față de tarifele mari la apă 

Peste 200 de persoane au protestat, luni, în faţa sediului 
Sucursalei Aquavas Bârlad, faţă de facturile mari pe care le plătesc 
la apă, transmite Agerpres. Compania Aquavas e controlată de 
Consiliul Judetean Vaslui şi primăriile oraşelor din judeţ. 


Cetăţenii, mobilizați pe reţele sociale, la iniţiativa unor activişti 
civici, au reclamat faptul că facturile sunt crescute în mod artificial 
şi că majoritatea consumatorilor plătesc pierderile de reţea 
înregistrate de furnizorul de apă. 


„În ianuarie 2024, Aquavas a citit un consum de 104.913 metri cubi 
de apă, iar clienţii au citit un consum de 81.017 metri cubi. Ce se 
întâmplă cu diferenţa de consum?”, a transmis unul dintre 
protestatari. 

reprezentanţii protestatarilor, în cursul zilei de miercuri. 


„Oamenii sunt nemulţumiţi de aplicarea preţurilor la apă şi au 
protestat în faţa sediului sucursalei din Bârlad. Au avut o discuţie 
cu domnul director de acolo, Cătălin Buzincu şi am invitat 
reprezentanţii cetăţenilor la o discuţie lămuritoare în care să ne 
prezinte revendicările pe care le au. Vom avea această discuţie 
miercuri. Dumnealor ar fi dorit să discutăm azi, dar sub presiune şi 
în stradă nu se rezolvă nimic”, a declarat, pentru AGERPRES, 
directorul SC Aquavas SA Vaslui, Gabriel Beşleagă. 


Judeţul Vaslui are stabilit al doilea cel mai mare tarif din ţară 
pentru consumul de apă. 


+aquavas +Barlad 4cj vaslui +gabriel besleaga 

Guvernul Ciolacu a pregătit pe ascuns 


impunerea "taxei pe soare" 

Asociaţia Prosumatorilor si a Comunităţilor de Energie din 
Romania acuză Guvernul şi ANRE că, în ciuda asigurărilor publice, 
în realitate deja se pregăteşte impunerea ”taxei pe soare”. Astfel, 
prosumatorii care îşi instalează panorile fotovoltaice sunt obligaţi 
să instaleze un nou tablou sigilabil cu siguranţe, în care va fi 
instalat un contor pentru măsurarea autoconsumului. 


"În ciuda asigurărilor din partea Guvernului, că nu va introduce 
aşa numita “taxă pe soare”, ANRE a pregătit infrastructura pentru 
taxarea autoconsumului pe banii prosumatorilor. Ca să poţi obţine 
certificatul de racordare ca prosumator este nevoie să adaugi 
suplimentar un tablou sigilabil cu siguranţe. În acest tablou 
sigilabil, urmează să fie instalat un contor pentru măsurarea 
autoconsumului. În unele cazuri acest contor a fost deja instalat. 


Costuri inutile pentru prosumatori 


Prosumatorii plătesc în plus pentru aceste echipamente fără să 
aibă beneficii sau să fie informaţi de rolul acestui contor pe 
autoconsum. De ce se instalează contoare suplimentare pentru 
măsurarea autoconsumului dacă Guvernul şi ANRE nu 
intenţionează să aplice “taxa pe soare”? 


Premeditare și negare 


Aceasta este o acţiune cu premeditare în care sunt implicate mai 
multe instituţii ale statului. Guvernul a creat cadrul legal iar ANRE 
a început să pregătească infrastructura. În toată această perioadă 
au negat cu vehemenţă intenţia de a introduce o astfel de taxă. 
Instalarea acestor echipamente suplimentare este o dovadă a 
intenţiei Guvernului şi ANRE de a introduce această taxă absurdă. 


Asociaţia Prosumatorilor şi a Comunităţilor de Energie a solicitat 
membrilor săi să trimită fotografii cu astfel de instalaţii. Din sutele 
de imagini primite am identificat doua situaţii: 


« în unele cazuri a fost instalat un “bloc de măsură sigilabil”. 


+ în alte cazuri au fost instalate inclusiv contoarele inteligente care 
sunt deja funcţionale. 


Infrastructura pentru taxarea autoconsumului se construieşte în 
perioada în care Guvernul şi Ministerul Energiei neagă intenţia de 
a introduce “taxa pe soare”. 


Taxa din 2026 


În declaraţiile oficiale, reprezentanţii Guvernului şi ANRE au 
încercat să acrediteze ideea că taxa pe soare poate fi aplicată doar 
începând cu 2026, dacă puterea instalată a prosumatorilor din 
România va atinge 8% din puterea totală instalată în România. 
Aceasta afirmaţie este falsă deoarece OUG prevede că cei care au 
beneficiat de finanţare (Casa Verde, Electric UP, etc) şi cei care au 
peste 30 kW pot fi taxaţi în orice moment printr-un ordin ANRE. 
Încercarea de a promova ideea că este normal să taxezi 
autoconsumul din 2026 dacă nuterea atinse R% este n actiune 

agresivă şi nejustificată faţă de prosumatori. Nu este normal să 
taxam autoconsumul astăzi sau în 2026 indiferent de puterea 
instalată. 


Directiva Europeana 


O altă temă falsă promovată de autorităţi a fost aceea că 
introducerea “taxei pe soare” este o obligaţie a României de a 
transpune o directivă europeană. Menţionăm că A.P.C.E. a solicitat 
un răspuns oficial din partea Comisiei Europene legat de această 
obligativitate. Răspunsul a fost clar şi fără echivoc: România nu 
este obligată să transpună în legislaţia naţională articolul care 
face referire la taxa pe soare.” arată Asociaţia Prosumatorilor si a 
Comunităţilor de Energie 


tanre casa verde +panouri solare PNL 


tprosumatori +Psd taxa pe soare 


